**Molėtų rajono savivaldybės taryba**

**SPRENDIMAS**

**DĖL pavedimo UŽDARaJAi AKCINEi BENDROVEi MOLĖTŲ AUTOBUSŲ PARKUi TEIKTI VIEŠĄJĄ KELEIVIŲ PERVEŽIMO molėtų rajono savivaldybės VIETINIAIS MARŠRUTAIS PASLAUGĄ**

2019 m. sausio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 4 dalimi, Lietuvos Respublikos kelių transporto kodekso 17-1 straipsnio 2 dalies 2 punktu,

Molėtų rajono savivaldybės taryba n u s p r e n d ž i a:

1. Pavesti uždarajai akcinei bendrovei Molėtų autobusų parkui teikti viešąją keleivių pervežimo vietiniais maršrutais paslaugą, sudarant nuo 2019 m. vasario 1 d. viešųjų paslaugų teikimo sutartį (pridedama) su vežėju - uždarąja akcine bendrove Molėtų autobusų parku – dėl viešosios keleivių pervežimo Molėtų rajono savivaldybės vietiniais maršrutais paslaugos teikimo iki tol, kol Europos Sąjungos Teisingumo Teismas priims prejudicinį sprendimą pagal Lietuvos Aukščiausiojo Teismo 2018 m. balandžio 13 d. nutartyje Nr.e3K-3-120-469/2018 suformuluotą kreipimąsi arba kol konkurencingos procedūros būdu bus parinktas nuolatinis paslaugų teikėjas ir su juo dėl paslaugų teikimo bus sudaryta sutartis teikti viešąją keleivių pervežimo Molėtų rajono savivaldybės vietiniais maršrutais paslaugą.

2. Įgalioti Molėtų rajono savivaldybės administracijos direktorių pasirašyti su uždarąja akcine bendrove Molėtų autobusų parku 1 sprendimo punkte nurodytą sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras